उता तेस्रो ठूलो घटक राप्रपा नेपालको अवस्था पनि खासै फरक छैन । राप्रपा अध्यक्षसमेत रहनुभएका उपप्रधानमन्त्री कमल थापा पनि प्रधानमन्त्री ओलीको कार्यशैलीप्रति सन्तुष्ट हुनुहुन्न । गएको मन्त्रिपरिषद् बैठक उहाँले बहिष्कार गर्नुभएको थियो । उहाँका कार्यकर्ता पनि सरकारको काम र आफूहरूलाई उपेक्षा गर्ने प्रवृत्तिबाट आजित भएका छन् । अझ संविधानमा संशोधन गरी मुलुकलाई हिन्दु राज्य घोषणाका लागि चर्काे दबाब परिरहेको छ । यसरी सहयोगी दललाई चिढ्याएर सत्ता लम्ब्याउने अवस्था प्रधानमन्त्री ओलीका लागि पक्कै सहज हुने देखिँदैन ।
